Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Esti sur kovrilpaĝo de la magazino Time estas io, kion malmultaj publikaj figuroj el iu ajn kampo povas atingi; eĉ pli malmultaj en la ne-anglaj lingvoj kaj de latinamerika muzika ĝenro. Sed ĝuste tion atingis Bad Bunny en marto 2023. Monaton pli frue, la portorika artisto estis stelulo dum la malferma ceremonio de la premio Grammy.
#000007
Taylor swift bailando mientras Benito canta es lo que necesitas ver y no /HAA8cXY1Vn
#000009
Taylor Swift dancas dum Benito kantas — estas kion vi devas vidi, sed vi ne sciis.
#000010
La kritiko rilate tiun ĉi urban ĝenron kreskis ekde kiam ĝi aperis antaŭ pli ol 20 jaroj. Unu kritiko venas de tiuj, kiuj konsideras ĝin malbona ekzemplo por junaj generacioj. Tamen ĝi iĝas ĉiam pli influa ĝenro rilate diversajn sociajn aspektojn, kiel genraj roloj aŭ politiko. Aldone, nuntempe — same kiel kelkaj aliaj latinamerikaj artistoj — ĝia ĉeesto nerefuteble kreskas en aliaj regionoj.
#000011
Tio validas ankaŭ rilate la artistojn. Nun oni ne havas antaŭjuĝojn kaj respektas iliajn kulturajn radikojn, klarigas Lenore. “Ekzemple Julio Iglesias, kiu estis tre populara artisto, kiam li ekdeziris konkeri la latinamerikan merkaton, venis al Los-Anĝeleso kaj registris albumon en la angla celante usonajn aŭskultantojn. Tio jam [komencis] ŝanĝiĝi, okazis vere gravaj precedentoj, speciale en Meksiko, kiel Luis Miguel kaj Juan Gabriel, kiuj rifuzis registri albumon en la angla”.
#000016
De la pioniroj de regetono kaj la fino de la 1990-aj jaroj, ĝis la famiĝo de Bad Bunny, multaj aferoj ŝanĝiĝis kaj nun la artistoj eĉ promocias valorojn kiel feminismon. Por Chávez, ankaŭ konata kiel S-ro Regetono, tiu ĉi evoluo ebligis esti unu el la centraj figuroj en muziko en tiu ĉi jarcento. “Artistoj el ambaŭ la “subterejo” kaj la “ĉefa fluo” faris regetonon vehiklo por mesaĝoj ĝuste kontraŭ masklismo, koloniismo kaj multaj aliaj aferoj”.
#000018
Eduardo Torres Arancivia, perua historiisto, klarigas ke la politikaj diskutoj pri ideologioj kaj iliaj rilatoj al la potenco ne interesas la gejunulojn same kiel antaŭe. “Sed arto donas al ili la eblon forlasi la realon, kiu aspektas tro komplika aŭ tro malĝojiga, ĉar arto estas ankaŭ fuĝovojo. Arto en sia katarso generas alternativan universon, kie eblas atingi tion, kio ne atingeblas en politika realo”.
#000023
Kaj li rimarkigas ke artistoj, unuflanke, havas multe da influo kiel sociaj gvidantoj. “Regetono estas kritikita ĉar ĝi promocias krimulan vivostilon kaj parte tio estas vero, sed aliflanke kiel diris Daddy Yankee mem: antaŭ ol mi komencis kanti, la infanoj en mia kvartalo deziris iĝi vendistoj de narkotikaĵoj; poste ĉiu ajn ekdeziris iĝi kantisto”.
#000025
Bad Bunny y Residente están encabezando las protestas en contra del gobernador de Puerto Rico. Su papel es fundamental en las revueltas. Vivimos tiempos en donde las manifestaciones no las encabezan sindicalistas, sino referentes culturales. Y esto no es ni mejor, ni peor. /yLRfAL4iGg
#000027
Bad Bunny kaj Residente estas gvidantaj la protestojn kontraŭ la guberniestro de Porto-Riko. Ilia rolo estas fundamenta en la ribelo. Ni vivas en tempo kiam manifestacioj estas gvidataj ne de sindikatoj, sed de kulturaj gvidantoj. Kaj tio estas pli bona ol malbona.
#000028
Por Torres tio estas nur specifa fakto, li klarigas ke multaj artistoj preskaŭ tute ne estas politike engaĝitaj, almenaŭ en la tradicia maniero. Kaj dum tio povas esti vero, por ekstari kontraŭ aparta gvidanto aŭ ideologio estas multaj aliaj vojoj por influi publikan diskuton, kiel la mondo estas rigardata kaj kiel ĝi devas esti transformita.
#000029
Ekzemple Lenore opinias ke estas strange ke en socioj, kiuj levis la flagon kontraŭ imperiismo, la kontraŭimperiisma povo de regetono estas subkomprenata. “La intuicio kaj klopodoj krei festeman, danceblan kaj pli hedonisman repmuzikon estas la plej kontraŭimperiisma afero farebla, ĉar baze ĝi estas refutanta la kulturajn produktojn kiujn la dominanta potenco provas vendi al vi”. Bad Bunny esprimis tion ĉi klare en intervjuo al El País: “Vi devas rompi la imagon ke gringoj [eksterlandanoj] estas bonaj... Ne, paĉjo.”
#000030
Chávez estas optimisma: “Mi opinias ke ĉio ĉi povas servi kiel referenco por kompreni la gravecon de la momento kiun havas regetono, ĝian rolon en generado de grava intereso pri io specifa ĉe ni, kio estas kreaĵo ne artefarita, sed vere organika. Ĝi komencas promocii aliajn tradiciojn kiuj apartenas al ni, inkluzive nian lingvon, niajn manierojn pensi, celebri, esti”.
#000032
Rusiaj diplomatoj reagas al nova lingvoleĝo en Kirgizio, revenigante kolonian pasintecon
#000038
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000043
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000045